АЛМАС ТУЯКБАЕВ инженер, дизайнер, кәсіпкер
«Адам-компьютер өзара әрекеттестігі» мамандығының магистрі
Zero To One Labs компаниясының бас директоры nFactorial Incubator құрылтайшысы
Қалай жақсы дизайнер бола аламыз?
Қалай жақсы дизайнер бола аламыз?Apple компаниясында бас дизайнерлер бар.
Олар соңғы 20 жылда жұмыс істеп жүрген 24 адамнан тұратын топ бүкіл әлемге арнап өнімдер шығарады.
Басқалар олардан «сіздердің басты құпияларыңыз не» деп сұрағанда, олар айтады: «Біз үшін ең маңызды нәрсе - сіз өзіңіздің қолданушыңызға қамқорлық жасауыңыз,
Егер сізге бәрібір болмаса, қамқорлық танытыңыз. Бұл ең маңызды нәрсе.
Олар тек Iphone-ның сыртқы жағын ғана емес, сонымен қатар ішкі жағынан да жылтыратып қойды . Неліктен?
Олар адамның қандай да бір жолмен дизайнердің қамқорлығын сезінеді деп ойлады.
Сіз ойлаған мәліметтердің барлығын сараптай келе «жақсы, бұл жерде бәрі осылай ойластырылған, бұл адам маған пайдалы нәрсе жасауға тырысты» деп ойлайсыз және бұл сезіледі.
Дизайнер үшін қолданушыға шынайы қамқорлық таныту маңызды.
Қалай жақсы дизайнер бола аламыз? Ең бірінші кезекте, өзіңізде эмпатия сезімін қалыптастыруға тырысыңыз.
«Айналы нейрондар» сияқты түсінік бар. Айналы нейрондар барлығымызда бар.
Біз басқалардың қайғысына мұңая аламыз, олар қуанса, біз де олардың қуанышына ортақтаса аламыз. Дизайнер үшін ең маңызды сәт,
біз қолданушыны түсіну үшін, біз ол білетін барлық нәрсені, сезінетін барлық қолайсыздықты сезінуіміз керек, болашақ пайдаланушымызға келсек,
біз өзімізді соның орнына қоя білуіміз қажет.Бұл қолданушы тәжірибесінің бір бөлігі.
ДИЗАЙНЕР ҮШІН cаналы түрде басқа адамның жағдайын сезіну, ол үшін уайымдай білу – ЭМПАТИЯНЫ БАСТАН ӨТКІЗУ МАҢЫЗДЫ.
Техникалық тұрғыдан қалай жақсы дизайнер атанамыз? Мен бір жақсы тәсілді ұсынар едім. Бұл тәсіл «Made in China» деп аталады.
Мысалы, қытайлықтар Швейцарияға барады. Сосын сағаттар сатып алып, осы сағаттарды бір-бірден көшіріп алады. Оларды түпнұсқадан ажырата алмайсың.
Пабло Пикассо айтқанындай «Жақсы суретші көшіреді, ұлы суретші ұрлайды», яғни дизайнда ұрлау кәдімгі қалыпты жағдай.
Сіз шабыттана аласыз (біз күн сайын мұны істейміз),жобаны бастамас бұрын біз күнделікті әртүрлі ресурстарға,мысалы,Dribble,Behance,Sketch App Resources,AClubs
сияқты басқа ресурстарға кіре береміз және басқа авторлардың жұмыстарын көре бастаймыз.
Бізде идеялар туындайды, біз көшіруді бастаймыз, кейде біз нақты көшіреміз, ол ештеңе етпейді.
Facebook Snap Chat-тан stories–ті көшірді,дизайн бойынша барлық нәрселерді көшірді.Facebook-тен содан кейін басқалар көшірді, бұл қалыпты үдеріс.
Linkedin, Microsoft,-олар да барлығын көшірді.
Бұл тәсілдің мәні өте қарапайым, сізге ұнайтын ең әдемі, ыңғайлы, танымал қосымшаларды алып, оларды көшіруді бастайсыз.
Сіз бұл қағазды айнытпай жасай аласыз, жай ғана дизайн көшірмесін жасаңыз, түйме қалай жазылғанын қарап, қағаз парағына сурет саласыз.
150 рет оны қағазға салыңыз, 150 скриншот жасасаңыз, сізде бұлшық ет жады қалыптасады, navigation bar әрдайым үстінде екенін түсінесіз
және профиль қандай да бір адамның белгішесі, яғни миыңыз оқуға, түсінуге кіріседі. Енді қағаздан кейін құралдарға барыңыз.
«MADE IN CHINA» стратегиясы–КӘСІПТІ ИГЕРУ ҮДЕРІСІНДЕ ЕҢ ҮЗДІК ҮЛГІЛЕРДІ ҚАЙТАЛАУ,ОСЫНЫҢ НЕГІЗІНДЕ ЖАҢА НӘРСЕЛЕРДІ ОЙЛАП ТАБУ.
Қазір алтын стандарт ретінде Sketch бағдарламасы танылады, бірақ ең басты мәселе, Mac OS жүйесіне ғана жұмыс жасайды,
яғни сізде Mac Book болғаны шарт, немесе сіздің браузеріңіз болса, онда сіз Figma-да жұмыс жасай аласыз.
Chrome-ды ашып, онда мұның барлығын жасайсыз, жұмыс істейсіз. Бұл тегін, Sketch ақылы, бірақ Figmа тегін, сіз қосымшаны бүгін жүктеп алып, онымен жұмыс істей аласыз.
Менің ойымша, 10 мың сағат ережесі жұмыс істейді және оны ешкім жойған жоқ.Егер сіз жақсы дизайнер болғыңыз келсе, онда белгілі бір дағдыларды дамытуға, 1000 экран салуыңыз қажет.
Стивен Спилберг 12 жасынан бастап кез келген бейнені камераға түсіріп ұлы режиссер болды. Ол тіпті оқыған кезде де сонымен айналысты. Біз оның қаншалықты атақты екенін білеміз.
Бұл қағида ауыспайды, өз талғамыңызды қалыптастыру үшін әрдайым практика жасауыңыз қажет. Талғам қалай қалыптасады?
Сіздің дизайныңыз жақсы болуы үшін, айналаңызды тамаша мысалдармен қоршау қажет. Базарда жүрсеңіз, жақсы талғам қалыптастыра алмайсыз.
Сән көрсетілімдеріне, мұражайларға барсаңыз, қызықты әрі жақсы талғам пайда болады. Біз миымызға жақсы мысалдарды көрсетуіміз керек. Дизайн да сол секілді.
МАЛКОЛЬМ ГЛАДУЭЛЛ, АТАҚТЫ КАНАДАЛЫҚ ЖАЗУШЫ, ЖУРНАЛИСТ, БІРНЕШЕ ҒЫЛЫМИ АТАҚТЫ БЕСТСЕЛЛЕР КІТАПТАРДЫҢ АВТОРЫ
МЫНАДАЙ ФОРМУЛАНЫ ЕНГІЗДІ:10 000 сағат=ЖЕТІСТІК.
10 000 сағат – Шамамен 417 күн, 1 жылдан аз ғана көп уақыт.
Дизайнердің күні қалай өтеді? Біз көбіне командада жұмыс жасаймыз, біз көбіне өзіміздің қолданушыларымызбен жұмыс істеп, ойларды талқылаймыз.
Идеяның сыны деген әдіс бар. Сіз өз идеяңызды айтып бересіз. Алдымен, адам не ұнататынын, неге көңіл бөлгеніңізді, нені жақсы істегеніңізді,
нені жақсартуға болатыны жайлы сөз қозғайды.Тек басқа дизайнерлердің ойларын анықтап, үйренесіз.
Бұл маңызды процесс, әрдайым Dribble, Behance-қа өз жұмыстарыңызды жүктеңіз, сіздің әріптестеріңізден сыни көзқарасынан кері байланыс жасаңыз және бұл сізге жақсы көмектеседі.
Өйткені, мен жақсы дизайнермін, менде әдемі дизайн бар деп ойлауыңыз мүмкін. Бірақ ешкім сізге жақсы емес екенін айтпаса, ұзақ уақыт бойы сол жерде қалып кетесіз.
Шабыттаныңыз, ең жақсы мысалдарды көріңіз, көп іс-әрекет жасаңыз, эмпатия сезімін қалыптастырыңыз, адамдармен әңгімелесуді үйреніңіз.
Өйткені қазір дизайнер - суретші немесе иллюстратор ғана емес. UX/UI дизайнер - басқа адамдармен сөйлесе алатын, олардың қалауын білетін және өз шешімін ұсынатын адам.
Және менің соңғы ұсынатыным, біз сандық дизайн туралы көбірек айтқандықтан біз урбанистік дизайн туралы айтпаймыз, біз фэшн-дизайн туралы айтпаймыз,
біз пайдаланушы интерфейстерін жобалау, UX-UI -дизайн туралы айтамыз, тиісінше, компьютерлердің қалай жұмыс істейтінін білу өте маңызды.
Сондықтан сіз түсінуіңіз керек, кітаптарды оқу керек немесе кем дегенде компьютерлік ғылымның негіздері жайлы үлкен аудиторияға берілетін Гарвард CS 50 курсын өту керек,
қандай да бір бэкграундқа ие болудың қажеті жоқ.Компьютерлердің қалай жұмыс істейтіндігі туралы түсініп,қандай операциялық жүйелер,ағындар,желілер бар және т.б.-барлығын түсінесіз.
Бұл не үшін керек? Табысқа жету үшін тек дизайнды салып, оны жіберу қажет емес, әзірлеушілермен жұмыс істеу керек.
Сіз олармен бір ортақ тілді тауып болғаннан кейін,сізге берілген уақыт ішінде дизайн жасай аласыз және шын мәнінде, жақсы идеялар бір адамнан емес,
жиі естіле бермейтін үндеулерден жақсы идеялар шығып жатады.Сондықтан адамдармен араласа білу қажет, оларды тыңдай білу керек.
Менің шеберлік класымда болғандарыңыз үшін рақмет! Менің ойымша, сіздердің қолдарыңыздан келеді.
Ең бастысы - өзіңізге сеніңіз, әрқашан тәжірибе жасаңыз,тез нәтижеге сенбеңіз.
Әрқашан адал, шынайы пікір білдіруге дайын болатын достар, әріптестеріңіз, айналаңызда жақсы жандар көп болсын.Ең бастысы - осы жұмысты ұнатыңыз.
Себебі адамдар үшін пайдалы нәрсе жасау – қайырымды іс.
Барлық сілтемелер, ресурстар сілтемелері сипаттамада болады және болашақта сізде сұрақтар туындаса немесе сіз менімен байланысқыңыз келсе, сайттағы сілтемемен өтіңіз
UX/UI ДИЗАЙНЕР – ОЛ ТЕК ИЛЛЮСТРАТОР, СУРЕТШІ ҒАНА ЕМЕС,АДАМДАРМЕН АРАЛАСА АЛАТЫН
ОЛАРДЫҢ НЕ ҚАЛАЙТЫНЫН ТҮСІНЕТІН, ҚОЛДАНУШЫЛАРДЫҢ МӘСЕЛЕЛЕРІН ШЕШЕТІН АДАМ.Алмас Туякбаев